פירוש נוסף ערך זה עוסק בקבוצת כדורגל מ**בלו הוריזונטה**. אם התכוונתם לקבוצת כדורגל מ**ריו דה ז'ניירו**, ראו אמריקה פוטבול קלוב (ריו דה ז'ניירו); לערך העוסק בקבוצת כדורגל מ**נאטאל**, ראו אמריקה פוטבול קלוב (נאטאל).

**מועדון הכדורגל אמריקה** (בפורטוגזית: **América Futebol Clube**; המוכר גם בשמות **América Mineiro** או פשוט **América**) היא קבוצת כדורגל ברזילאית מהעיר בלו הוריזונטה, מינאס ז'ראיס.

הקבוצה נוסדה בשנת 1912, היא זכתה עד היום ב-2 אליפויות בליגות הנמוכות בברזיל, ב-15 אליפות מינאס ז'ראיס וב-2 גביעים, פעם אחת בגביע טאקה מינאס ז'ראיס ופעם אחת בקופה סול-מינאס. אצטדיונה הביתי נקרא אצטדיון אינדפנדנסיה. אמריקה מחזיקה בשיא משותף, 10 הזכיות הראשונות באליפות מינאס ז'ראיס היו ברציפות בין השנים 1916 ו-1925, היא מחזיקה בו ביחד עם ABC פוטבול קלוב.

בין השחקנים הבולטים ששיחקו בקבוצה ניתן למנות את פרד, ז'ילברטו סילבה, דנילו, אדר אלכסיו וטוסטאו.

היסטוריית הקבוצה
----------------

ב-1912, נוסדה הקבוצה על ידי קבוצת צעירים שאהבו והפגינו את אהבתם לכדורגל והם החליטו לייסד קבוצת כדורגל.
בפגישות הראשונות החליטו המייסדים לקרוא לקבוצה América foot-ball club והצבעים היו ירוקים ולבנים, המשחקים הראשונים שוחקו במדשאת העירייה. ב-1913 אמריקה ומועדון הכדורגל של מינאס ז'ראיס התאחדו והקבוצה שינתה את צבעי מדיה לשחור, ירוק ולבן. בין השנים 1916–1925 זכתה הקבוצה 10 פעמים בגביע מינאס ז'ראיס ברציפות (שיא לאומי משותף).

ב-1933 כמחאה להתמקצעות של הכדורגל הברזילאי, שינתה הקבוצה את צבעי מדיה פעם נוספת, הפעם היא שינתה את צבעי מדיה לצבעים אדום ולבן. ב-1943, הקבוצה נהפכה למקצועית גם היא ושינתה את מדיה חזרה לצבעים הקודמים (שחור, ירוק ולבן). ב-1948 הקבוצה זכתה לראשונה בגביע מינאס ז'ראיס כקבוצה מקצועית לכול דבר.

ב-1997 אמריקה זכתה בפעם הראשונה בתולדותיה בסדרה ב' ובשנת 2000 זכתה בקופה סול-מינאס (במבנה הישן שלו) לאחר שהם גברו על קרוזיירו בגמר. ב-2004, לאחר הפגנת יכולת חלשה בסדרה ב' ירדה אמריקה לסדרה ג' וב-2007 סיימה אמריקה במקום האחרון באליפות מינאס ז'ראיס וירדה לאליפות המשנית במינאס ז'ראיס, בשנת 2009 זכתה אמריקה בסדרה ג' כשאר ניצחה את ASA בגמר, לאחר שנה חזרה אמריקה לאליפות מינאס ז'ראיס לאחר 10 שנים וחזרה גם לסדרה ב'. 14 ביוני 2013 חתמה אמריקה על הסכם שיתוף פעולה עם התאחדות הכדורגל הטהיטית על מנת לשפר שחקנים לאומיים מתחת לגיל 20.

שחקנים מפורסמים בעבר ובהווה
---------------------------

* ברזילברזיל טונינאו קרסאו
* ברזילברזיל אדר אלכסיו
* ברזילברזיל אלברו סאנטוס
* ברזילברזיל בריטו
* ברזילברזיל קלאודיני
* ברזילברזיל אולאר
* ברזילברזיל ספנסר קואלאו
* ברזילברזיל פרד
* ברזילברזיל ז'ילברטו דה סילבה מלו
* ברזילברזיל ז'ילברטו סילבה
* ברזילברזיל ז'וקה שוא
* ברזילברזיל מילאגרס
* ברזילברזיל פלאיניה
* ברזילברזיל סאטורו טאבודה
* ברזילברזיל דנילו לואיס דה סילבה
* ברזילברזיל טוסטאו
* ברזילברזיל ויליאם מוראייס
* ברזילברזיל אסיו ויירה
* ברזילברזיל ריצ'רליסון

יריבויות מפרסמות
----------------

היריבויות הגדולות של אמריקה הן נגד קרוזיירו ואתלטיקו מיניירו, היריבות נגד מיניירו גדולה יותר וחשובה יותר מבחינתה של אמריקה, מפגשים של אמריקה נגד אתלטיקו מיניירו נקראים "O Clássico das Multidões" כלומר הדרבי של ההתקהלויות. המשחק הראשון בין אמריקה לאתלטיקו מיניירו שוחק לראשונה ב-15 בנובמבר 1913 כמשחק ידידות והוא נגמר בתוצאה 1-1.

המנונים וסמלים
--------------

ההמנון הרשמי של הקבוצה נכתב על ידי ויסנטה מוטה. ישנם עוד 2 המנונים לא רשמיים, אחד ההמנונים הלא רשמיים שנכתב על ידי פרננדו ברנט וטרביניו מוטה והמנון האוהדים שנכתב על ידי מרקיו דיאס ויינה ובוצע על ידי פרננדו אנג'לו. הקמע של הקבוצה נוצר על ידי פרננדו פיירוקטי, והוא למעשה ארנב בעל שיניים בולטות.

תארים
-----

* **אליפות מינאס ז'ראיס**: **15**
	+ 1915/1916; 1916/1915; 1916/1917; 1917/1918; 1918/1919; 1919/1920; 1920/1921; 1921/1922; 1922/1923; 1923/1924; 1924/1925; 1947/1948; 1956/1957, 1992/1993, 200/2001

* **סדרה ב'**: **1**
	+ 1996/1997

* **סדרה ג'**: **1**
	+ 2008/2009

* **טאקה מינאס ז'ראיס**: **1**
	+ 2004/2005

### תוארי קבוצת הנוער

* **אליפות ברזיל עד גיל 20**: **1**
	+ 2010/2011

* **גביע סאו פאולו לנוער**
	+ 1995/1996

* **טאקה בלו הוריזונטה לנוער**: **2**
	+ 1999/2000, 2013/2014

קישורים חיצוניים
----------------

ויקישיתוף מדיה וקבצים בנושא **אמריקה פוטבול קלוב** בוויקישיתוף
* אתר האינטרנט הרשמי של אמריקה פוטבול קלוב (בפורטוגזית)
* אמריקה פוטבול קלוב, ברשת החברתית פייסבוק

* אמריקה פוטבול קלוב, ברשת החברתית טוויטר

* אמריקה פוטבול קלוב, ברשת החברתית אינסטגרם

* אמריקה פוטבול קלוב, סרטונים בערוץ היוטיוב

* פרופיל, באתר Transfermarkt

* פרופיל, באתר FootballDatabase.eu

| ברזילברזיל ליגת העל הברזילאית, עונת 2021 |
| --- |
| 

|  |
| --- |
| אינטרנסיונל • אמריקה פוטבול קלוב (בלו הוריזונטה) • אתלטיקו גויאניינסה • אתלטיקו מיניירו • אתלטיקו פרנאאנסה • באהיה • גרמיו • ז'ובנטודה • סאו פאולו  סנטוס • סיארה • פורטלזה • פלומיננסה • פלמיירס • פלמנגו • קויאבה • קרוזיירו • רד בול ברגנטינו • רסיפה (כדורגל) • שאפקואנסה |

 |